Hati ya kufanya muhtasari: Makozmeni ni watu ambao wana tabia ya kipekee ya kuchungulia wapendanao usiku wa manane. 

Ni tabia iliyoenea sana pwani ya Kenya na hata Dar es Salaam nchini Tanzania na Zanzibar ambako watu hao wa kuchungulia hupatikana.

Kulingana na  Kozmeni huyu ambaye nimezungumza naye kwa muda na hatimaye akaacha, wao huchungulia kuanzia saa nane kwenda juu.

 Je, huwa wanafanya utafiti kujua ni wapi watachungulia?

``Kwa kawaida mimi nachungulia hapa Majengo, nina nyumba zangu nne ambazo najua sitakosa sinema kila siku. Huwa kwanza mchana nazunguka nikiangalia wako kwenye hali gani..Si wajua hapa Mombasa wengine hawaendi kazini lakini utapata mtu yuko sawa. Nikiona wako nje wanacheka wamefurahi basi najua usiku sitakosa filamu nzuri''

``Nimekua nachungulia tangu mwaka wa 1998. Ni uraibu mbaya lakini nimeshindwa kabisa kuacha tabia hiyo. Basi huwa kwanza nala miraa halafu naanza kazi kama saa tisa maanake kwa ujuzi wangu wa hizo ndizo time watu huanza mambo hayo. Hapa Majengo watu wengi hawafungi madirisha kwa sababu ya joto la Mombasa. Kuna wale huzima stima na wengine hawazimi lakini wamefunga pazia. Huwa natumia waya za baiskeli, zaitwa spoki. Naitumia kuvuta pazia kando kisha naburudika.''

Kuna Kozmeni mwingine naye kuchungulia maeneo ya Kisauni. Huyo hubeba kiti chake na dawa ya mbu.

``Natumia kiti  mimi kuchungulia kwa sabababu madirisha yako juu kwa hivyo inabidi nipande stool ndiyo nijionee ngoma,'' anasema.

``Mbali na kiti nina dawa ya mbu inayonisaidia usiku kutoshambuliwa na mbu. Huu ni uraibu ningetaka niuache lakini nashindwa. Tena nina mke lakini usiku natoka kwenda kukozi.''

Tabia ya Makozmeni imekua ni kero kubwa kwa wakaazi wa Mombasa lakini kulingana na wadokezi wangu huko, polisi hawajaelezwa vizuri kuhusu tabia hii.

Mama Pili anasema:``Hawa wanastahili kukamatwa, si vizuri kuchungulia mtu akifanya tendo la ndoa kwa sababu hayo ni mambo yake binafsi hangetaka mtu ayaone lakini hawa Makozmeni ndiyo raha yao hiyo. Twawajua lakini twaogopa kuwasema. Sisi twawachukulia kama wahalifu hapa...\nMuhtasari katika lugha sawa na hati:
Kwa miaka mingi sasa tabia ya watu wazima na vijana kuchungulia wapendanao wanapojiburudisha usiku imeshamiri pwani ya Kenya kiasi kwamba kwa wengine ni jambo la kawaida watu hawa - wajulikanao kwa jina la utani kama Makozmeni - kuendelea na tabia hii duni ambayo imekua ni kero kubwa kwa waliofunga ndoa mji wa Mombasa hasa mitaa ya Majengo na Kisauni.